OpenLLM-France/wikimedia huggingface dataset:
# Copa d'Or de la CONCACAF de 2005

La Copa d'Or de la CONCACAF 2005 va ser la vuitena edició de la Copa d'Or de la CONCACAF, el torneig continental de la CONCACAF. Es va disputar als Estats Units durant el mes de juliol del 2005.

## Participants

* Canadà
* Costa Rica
* Cuba
* Estats Units
* Guatemala
* Hondures
* Jamaica
* Mèxic
* Panamà
* Trinitat i Tobago
* Colòmbia (convidat)
* Sud-àfrica (convidat)

## Seus

* Gillette Stadium, Foxborough, Massachusetts
* Giants Stadium, East Rutherford, Nova Jersey
* The Home Depot Center, Carson, Califòrnia
* Los Angeles Memorial Coliseum, Los Angeles, Califòrnia
* Orange Bowl, Miami, Florida
* Qwest Field, Seattle, Washington
* Reliant Stadium, Houston, Texas

## Primera fase
### Grup A

| Equip | Pts | PJ | PG | PE | PP | GF | GC | DG |
| Hondures | 7 | 3 | 2 | 1 | 0 | 4 | 2 | +2 |
| Panamà | 4 | 3 | 1 | 1 | 0 | 3 | 3 | 0 |
| Colòmbia | 3 | 3 | 1 | 0 | 2 | 3 | 3 | 0 |
| Trinitat i Tobago | 2 | 3 | 0 | 2 | 1 | 3 | 5 | -2 |

### Grup B

| Equip | Pts | PJ | PG | PE | PP | GF | GC | Dg |
| Estats Units | 7 | 3 | 2 | 1 | 0 | 6 | 1 | +5 |
| Costa Rica | 7 | 3 | 2 | 1 | 0 | 4 | 1 | +3 |
| Canadà | 3 | 3 | 1 | 0 | 2 | 2 | 4 | -2 |
| Cuba | 0 | 3 | 0 | 0 | 3 | 3 | 9 | -6 |

### Grup C

| Equip | Pts | PJ | PG | PE | PP | GF | GC | DG |
| Mèxic | 6 | 3 | 2 | 0 | 1 | 6 | 2 | +4 |
| Sud-àfrica | 5 | 3 | 1 | 2 | 0 | 6 | 5 | +1 |
| Jamaica | 4 | 3 | 1 | 1 | 1 | 7 | 7 | 0 |
| Guatemala | 1 | 3 | 0 | 1 | 2 | 4 | 9 | -5 |

## Segona fase

| Quarts de final | Quarts de final | Semifinals | Semifinals | | Final | Final |
| 16 de juliol - Foxborough | 16 de juliol - Foxborough | | | | | |
| Hondures | 3 | | | | | |
| Hondures | 3 | 21 de juliol - East Rutherford | 21 de juliol - East Rutherford | | | | |
| Costa Rica | 2 | 21 de juliol - East Rutherford | 21 de juliol - East Rutherford | | | |
| Costa Rica | 2 | Hondures | 1 | | | |
| 16 de juliol - Foxborough | 16 de juliol - Foxborough | | Hondures | 1 | | | |
| 16 de juliol - Foxborough | 16 de juliol - Foxborough | Estats Units | 2 | | | |
| Estats Units | 3 | Estats Units | 2 | | | |
| Estats Units | 3 | | | | 24 de juliol - East Rutherford | 24 de juliol - East Rutherford |
| Jamaica | 1 | | | | 24 de juliol - East Rutherford | 24 de juliol - East Rutherford |
| Jamaica | 1 | | | | Estats Units | 0(3) |
| 17 de juliol - Houston | 17 de juliol - Houston | | | | | Estats Units | 0(3) |
| 17 de juliol - Houston | 17 de juliol - Houston | | | | Panamà | 0(1) |
| Mèxic | 1 | | | | Panamà | 0(1) |
| Mèxic | 1 | 21 de juliol - East Rutherford | 21 de juliol - East Rutherford | | | |
| Colòmbia | 2 | 21 de juliol - East Rutherford | 21 de juliol - East Rutherford | | | |
| Colòmbia | 2 | Colòmbia | 2 | | | |
| 17 de juliol - Houston | 17 de juliol - Houston | | Colòmbia | 2 | | | |
| 17 de juliol - Houston | 17 de juliol - Houston | Panamà | 3 | | | |
| Sud-àfrica | 1(3) | Panamà | 3 | | | |
| Panamà | 1(5) | | | | | |
* Campió: Estats Units Tercer títol
Edicions del Campionat de la CONCACAF (Copa d'Or) :
# Colibrí àngel de Mérida

El colibrí àngel de Mérida (Heliangelus spencei) és una espècie d'ocell de la família dels troquílids (Trochilidae) que habita boscos i matolls de les muntanyes de Mérica, al nord-oest de Veneçuela. Ha estat considerat coespecífic d'Heliangelus amethysticollis i Heliangelus clarisse.
# Coll dels Llops

El Coll dels llops és una collada situada a 1.067,3 m alt del terme comunal de Serrallonga, de la comarca del Vallespir, a la Catalunya del Nord. És a la zona central de la meitat sud del terme de Serrallonga, al nord de la Collada de Morenàs. En el seu vessant oest discorre el Còrrec del Coll dels Llops.

## Referències

* ↑ El Coll dels Llops en els ortofotomapes de l'IGN
# Cordovilla (Salamanca)

Cordovilla és un municipi de la província de Salamanca a la comunitat autònoma de Castella i Lleó.
Evolució demogràfica :
| 1991 | 1996 | 2001 | 2004 |
| 150 | 147 | 145 | 135 |

## Enllaços externs

* Enllaç a Wikisalamanca
# Cordovín

Cordovín és un municipi de la Rioja, a la regió de la Rioja Alta,

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Conclave de 1378

El conclave de 1378 va ser la causa immediata del Cisma d'Occident a l'Església catòlica. Es va celebrar del 7 al 9 d'abril de 1378, esdevenint un dels més curts de la història de l'Església Catòlica.També va ser el primer conclave que es va celebrar al Vaticà i a l'Antiga basílica de Sant Pere, ja que les eleccions i conclaves de Roma anteriors al Papat d'Avinyó s'havien celebrat majoritàriament a la Basílica de Sant Joan del Laterà des de l'elecció papal de 1159.
El Papa Gregori XI va morir el 26 de març de 1378 a Roma, havent tornat d'Avinyó per uns assumptes territorials als Estats Pontificis durant la Guerra dels vuit sants. Tot i que els cardenals francesos constituïen la majoria del Col·legi Cardenalici, amb motiu del precedent Papat d'Avinyó, van deixar-se influenciar pel poder de Roma, que exigia l'elecció d'un papa italià. Van elegir Bartolommeo Prignano, que va prendre el nom de Papa Urbà VI. Va ser l'última vegada que s'elegiria un no cardenal com a papa.

## Referències

* ↑ Herbermann, Charles, ed. (1913). "Pope Urban VI". Catholic Encyclopedia. New York: Robert Appleton Company.
* ↑ Miller, William. 1902. Mediaeval Rome, from Hildebrand to Clement VIII, 1073-1600. G. P. Putnam's sons. p. 150.
* ↑ Miranda, Salvador. 1998. "Papal elections of the 14th Century (1303-1394) Arxivat 2017-11-04 a Wayback Machine.".

## Bibliografia

* Theodericus de Nyem [Dietrich Niem]: Georg Erler (editor), Theoderici de Nyem de scismate libri tres (Lipsiae 1890).
* Gayet, Louis. 1889. Le grand schisme d'Occident Les Origines 2 volumes (Paris-Florence-Berlin 1889).
* Valois, Noël. 1890. "L' élection d'Urbain VI. et les origines du Grand Schisme d'Occident," Revue des questions historiques 48 (1890), 353-420.
* Valois, Noël. 1896. La France et le Grand Schisme d'Occident Tome premier (París: Alphonse Picard 1896).
* Ullmann, Walter. 1948. The Origins of the Great Schism: A Study in Fourteenth-Century Ecclesiastical History (Londres 1948; Hamden CT: Archon Books 1967).
* Heimann, C. 2001. Nicolaus Eymerich (Münster, 2001).
* Baumgartner, Frederic J. 2005. Behind Locked Doors. Macmillan. ISBN 0-312-29463-8.
* Blumenfeld-Kosinski, Renate . 2006. Poets, Saints, and Visionaries of the Great Schism, 1378-1417. Penn State Press. ISBN 0-271-02749-5.
* J. P. Adams, Sede Vacante 1378 consultat 02/26/2016.
* J. P. Adams, Sede Vacante 1378: Llista de documents importants. consultat 02/26/2016.
# Coregonus trybomi

Coregonus trybomi és una espècie de peix de la família dels salmònids i de l'ordre dels salmoniformes.

## Morfologia

Els mascles poden assolir cm de llargària total.

## Distribució geogràfica

Es troba a Europa: llacs Ören, Halsjön, Äsunden i Fegen a Suècia.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* ↑ Svärdson, G. 1979. Speciation of Scandinavian Coregonus. Rep. Inst. Freshwater Research Drottningholm Núm. 57: 3-95.
* ↑ The Taxonomicon (anglès)
* 1 2 FishBase (anglès)
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Kottelat, M. 1997. European freshwater fishes. Biologia 52, Suppl. 5:1-271.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Vuorinen, J., Himberg, M.J.-K. i Lankinen, P., 1981. Genetic differentiation in Coregonus albula (L.) (Salmonidae) populations in Finland.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* «Coregonus trybomi». Catalogue of Life. (anglès) (anglès)
# Corredor de Beira

El corredor de Beira és la comunicació entre Zimbàbue (abans Rhodèsia), que no té costa, i l'oceà Índic a través de territori de Moçambic. Un ferrocarril enllaça Beira amb Harare. Aquest ferrocarril fou construït a finals del segle XIX; el 1892 arribava a Vila Pery (Chimoio), i d'allà va arribar a la frontera el 1897 per seguir després fins a Salisbury (Harare).
Aquesta línia va tenir gran importància estratègica del 1967 al 1979. Primer va treure de l'aïllament al règim blanc de Rhodèsia, que havia proclamat la independència unilateralment i s'abastia en bona part per aquesta línia fèrria (també hi havia un oleoducte i una carretera estratègica) aliat al règim feixista colonialista de Portugal. Beira era el port més proper de territori rhodesià. Després de la independència de Moçambic el 25 de juny de 1975, el règim rhodesià va quedar aïllat, només comptant amb l'ajut de Sud-àfrica, i va haver d'obrir negociacions que van portar a la independència efectiva sota un govern de majoria negra (1980), amb el nom de Zimbàbue.
# Creu d'en Rafil

La Creu d'en Rafil és una creu de terme situada a Llucmajor, Mallorca, al carrer de Sant Miquel a la confluència amb el carrer de Jaume II. Es trobava antigament a l'entreforc dels dos carrers, però a causa d'una reforma viària del 1886 fou traslladada al lloc actual, a sa placeta de S'Arraval. L'estat de conservació és molt deficient. La creu presenta una greu erosió i múltiples mutilacions.
Aquesta creu fou bastida devers l'any 1491. L'alçada total és de 4,39 m i és realitzada en pedra de marès. Està composta pel fust, el capitell de secció octogonal i la creu de tipologia grega de braços rectes amb terminacions en medallons trifoliats. La graonada original, avui inexistent, probablement es degué fer malbé amb el trasllat del 1886.
El capitell conté dues figures, tres escuts i una decoració vegetal a la base; la resta no es pot apreciar perquè es troba encastat al mur. La degradació de la pedra fa que de les dues figures, solament una sigui identificable: Santa Bàrbara, amb la petita torre de tres finestres i un palmó a les mans. Possiblement fou esculpida per protegir la vila contra la mort provocada per les tempestes i els llamps. Pel que fa als escuts, el central i el de la dreta pertanyen al de Llucmajor (mà amb torxa) que podem considerar com la representació més antiga de l'escut de la vila, mentre que l'altre duu esculpides les tres creus del calvari.
A la creu trobam a l'anvers a Crist crucificat al centre i quatre medallons, un a cada braç de la creu: el pelicà, a dalt, la resurrecció de Crist al sepulcre, a baix, mentre que la resta de medallons no són reconeixibles per culpa de les mutilacions. El revers és del tot impossible apreciar-lo perquè està encastat al mur.

## Referències

* ↑ Amorós, M. «Creu d'en Rafil». Creus de terme de Llucmajor. Arxivat de l'original el 19 de juny 2013. [Consulta: 16 setembre 2012].
# Creu d'en Palleta

La creu d'en Palleta, també coneguda com a creu d'en Noreta o la creu de s'hort d'En Xeli, és una creu de terme situada al carrer de Santanyí, al nucli urbà de Campos, Mallorca. Fou enderrocada l'any 1879, i restaurada entre aquest any i el 1880 per l'escultor Joaquim Crespí. Ha sigut derruïda almenys en dues ocasions. És construïda de marès amb paredat en verd. Té la base octogonal de cinc graons. El fust és de secció octogonal, de base quadrada, amb anells a l'extrem superior. El capitell, també de secció octogonal, té sis figures (sant Sebastià, sant Pau apòstol, sant Llorenç i altres tres sense identificar), un escut de Campos i un altre escut molt erosionat. La creu és llatina de braços rectes amb terminacions en formes flordelisades i arcs entre els braços. A l'anvers hi ha representat Crist crucificat i presenta incisions en forma de flor de lis als extrems dels braços.

## Referències

* ↑ Roser, G. i al. «Creu d'en Palleta». A: Catàleg de Béns Patrimonials de Campos (pdf). I. Ajuntament de Campos, Gener 2006, p. 178-180 [Consulta: 14 setembre 2022]. Arxivat 2014-10-06 a Wayback Machine.
# Cova de Tràpeza

La cova de Tràpeza (en grec, σπήλαιο Τράπεζας) o cova de Krónio (en grec, Κρόνιο Σπήλαιο) és una gruta situada a la vora nord-oest de l'altiplà de Lasithi, a 860 m d'altitud i prop del poble de Tzermiado, a l'illa de Creta (Grècia).
La tradició l'associa, igual que la cova d'Ida, amb el mite en el qual Rea amaga Zeus en una cova per evitar que Cronos el devorara.
A la cova, excavada per John Pendlebury al 1935, s'han realitzat troballes que indiquen que s'utilitzà de residència des del període neolític final fins al període minoic antic I. Després, des del minoic antic II fins al minoic mitjà I; la part externa s'usà com a lloc d'enterraments, dins de pitos, d'habitants de l'assentament del turó proper de Kastelos. El lloc també s'emprà com a santuari i probablement fou un lloc de producció de ceràmica de l'anomenat «estil Vassilikí».
En aquesta cova s'han trobat objectes que abasten des del període neolític fins a l'època romana d'Orient. Entre les troballes més destacades hi ha un escarabeu egipci de la XII dinastia, dues figuretes d'ivori que representen un mico i un cap humà, segells els exemplars dels quals més antics són del període minoic antic I, i onze vasos de Jamezi procedents de Màlia.

## Referències

* ↑ La cova de Tràpeza en la pàgina www.cretanbeaches.com (en grec).
* ↑ Mª Soledad Milán Quiñones de León, El nacimiento del estado en la isla de Creta y el periodo Protopalacial en Malia, (tesi doctoral), Universitat Autònoma de Madrid (2008), pp. 116,313,314,318,331,359,416.
* ↑ Ministeri de Cultura de Grècia: la cova de Tràpeza (en grec).
# Cryptocentroides arabicus

Cryptocentroides arabicus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 13,5 cm de longitud total.

## Hàbitat

És un peix marí, de clima tropical i demersal.

## Distribució geogràfica

Es troba a l'Índic occidental: des del Mar Roig fins al Golf Pèrsic.

## Observacions

És inofensiu per als humans.

## Referències

* ↑ Popta C. M. L., 1922. Vierte und letzte fortsetzung der Beschreibung von neuen Fischarten der Sunda-Expedition. Zool. Meded. (Leiden) v. 7. 27-39.
* ↑ BioLib (anglès)
* ↑ The Taxonomicon (anglès)
* 1 2 3 4 «Cryptocentroides arabicus» (en anglès). FishBase. Froese, Rainer; Pauly, Daniel (editors).
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.
# Cridersville

Cridersville és una població dels Estats Units a l'estat d'Ohio. Segons el cens del 2000 tenia 1.817 habitants.

## Demografia

Segons el cens del 2000, Cridersville tenia 1.817 habitants, 732 habitatges, i 508 famílies. La densitat de població era de 770,9 habitants/km².
Dels 732 habitatges en un 32,8% hi vivien nens de menys de 18 anys, en un 53,4% hi vivien parelles casades, en un 12,7% dones solteres, i en un 30,6% no eren unitats familiars. En el 27,7% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,94.
Per edats la població es repartia de la següent manera: un 27,1% tenia menys de 18 anys, un 8% entre 18 i 24, un 25,6% entre 25 i 44, un 21,8% de 45 a 60 i un 17,5% 65 anys o més.
L'edat mediana era de 37 anys. Per cada 100 dones de 18 o més anys hi havia 78,6 homes.
La renda mediana per habitatge era de 32.113 $ i la renda mediana per família de 36.653 $. Els homes tenien una renda mediana de 32.337 $ mentre que les dones 21.902 $. La renda per capita de la població era de 15.768 $. Aproximadament el 10,5% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cridersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cridersville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Crim (desambiguació)

«Crim» té aquests significats:
Música:
Literatura:
Criminologia:
* Crim, violació greu d'una norma o llei, que pot comportar una pena.
* Crim de guerra, violació de les normes o lleis de la guerra.

## Vegeu també

* Crims (desambiguació)
Viccionari
# Crile (cràter)

Crile és un petit cràter d'impacte de la Lluna. D'aspecte més o menys circular i amb forma de copa, les seves parets interiors s'inclinen cap al centre fins a arribar al punt mitjà. El cràter es troba en el Palus Somni, entre la Mare Crisium a l'est i la Mare Tranquillitatis cap a l'oest.
* Localització de Crile (per sota del centre de la meitat dreta de la imatge)
* Fotografia de la missió Lunar Orbiter 4
Aquesta formació va ser designada prèviament Proclus F abans de ser reanomenada per la UAI en 1976. Proclus és al nord-nord-est.
El cràter rep el seu nom del cirurgià estatunidenc George Washington Crile.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# David Moreau

David Moreau (Boulogne-Billancourt, 4 de juliol de 1976) és un guionista i director de cinema francès. És fill de l'actor i director Jean-Luc Moreau.

### Formació i carrera professional

Va estudiar cinema a l'École Supérieure de direcció Audiovisuelle (ESRA). Amb força rapidesa, va posar en pràctica els seus coneixements durant nombroses pràctiques, després va començar a escriure i produir els dos primers curtmetratges.
Amb l'ajuda de Xavier Palud, va escriure i dirigir el seu primer llargmetratge Ils, un thriller de terror amb Olivia Bonamy i Michaël Cohen.
El 2008, va produir The Eye, un remake de la pel·lícula de Hong Kong, i el 2013 20 ans d'écart protagonitzada per Virginie Efira.

## Investigació judicial

David Moreau fou acusat de violació durant el rodatge de King l'any 2020. Els fets suposadament van tenir lloc durant una festa privada organitzada per i per a l'equip tècnic de la pel·lícula, fora de l’horari laboral, la nit del 12 al 13 de setembre de 2020 a Seta. La tècnic que va acusar el director va presentar una denúncia i va abandonar el plató de seguida. El director de fotografia Antoine Sanier va assegurar el final del rodatge. El cas continua el seu curs.

## Filmografia
### Llargmetratges

* 2003 : Back to Saint-Tropez (guió i producció)
* 2006 : Ils (guió, direcció i producció)
* 2008 : The Eye (guió, direcció i producció)
* 2013 : 20 ans d'écart (guió, direcció i producció)
* 2016 : Seuls (direcció)
* 2021 : King (direcció)

### Curtmetratges

* 1999 : Transit (assistent de direcció)

## Nominacions

* Festival Internacional del Cinema Policial de Beaune de 2006: Premi Sang Neuf per Ils (avec Xavier Palud)
* Festival Internacional de Cinema Fantàstic de Neuchâtel 2006, millor pel·lícula per Ils
* Trophées Jeunes Talents 2007 : Jove director de cinema per Ils (amb Xavier Palud)
* Festival del Cinema Francòfon de Grècia 2011 : projeccions a mitjanit - Selecció « Nixtes Premieras » per Ils (amb Xavier Palud)
* Festival du film de Cabourg - Journées romantiques 2013 : Ciné Swann per 20 ans d'écart
* Festival Internacional de Cinema de Comèdia de l'Alpe d'Huez 2013 :
** Llargmetratges fora de competició amb 20 ans d'écart
** Pel·lícula de clausura amb 20 ans d'écart

## Notes i referències

* 1 2 3 4 Biographie de David Moreau, sur evene.fr
* ↑ It Boy (20 ans d’ecart): Film Review a Hollywood Reporter
* ↑ «Un réalisateur accusé d’agression sexuelle écarté d’un tournage». Le Parisien..
# Cynthia Bendlin

Cynthia Bendlin és una activista contra el tràfic de persones. L'any 2008 era la gerenta de la campanya informativa contra el tràfic de persones de l'Organització Internacional per a les Migracions a les fronteres de l'Argentina, Brasil i Paraguai. I ha dirigit seminaris sobre com combatre el tràfic de persones en aquests països americans. Bendlin i la seva família han rebut amenaces a causa de la seva tasca contra el tràfic de persones i s'ha vist obligada a traslladar-se.
Bendlin va rebre el Premi Internacional Dona Coratge el 2008. Al sopar d'entrega va declarar que "aquest [premi] no és per a nosaltres; és per a tot allò per què estem lluitant." També va rebre el Premi Ruby del Club Millenium Soroptimist International el 2013.

## Referències

* 1 2 «International Women of Courage Award Ceremony: 2008». [Consulta: 3 juliol 2018].
* ↑ «US Secretary of State Award Honours Two IOM Staff Members» (en anglès). International Organization for Migration, 11-03-2008.
* ↑ «IIP Publications -» (en anglès). [Consulta: 3 juliol 2018].
* ↑ «IIP Publications -» (en anglès). [Consulta: 3 juliol 2018].
* ↑ «AWIU » 2008 WOC – Cynthia Bendlin», 03-11-2013. Arxivat de l'original el 2013-11-03. [Consulta: 3 juliol 2018].
* ↑ «Women From 8 Countries Honored» (en anglès). Tucson News Now.
* ↑ «IIP Publications -» (en anglès). [Consulta: 3 juliol 2018].
* ↑ «Cynthia Bendlin | International Forum on Women's Right», 26-08-2014. Arxivat de l'original el 2014-08-26. [Consulta: 3 juliol 2018].
# Corb marí de Macquarie

El corb marí de Macquarie (Leucocarbo purpurascens) és un ocell marí de la família dels falacrocoràcids (Phalacrocoracidae) sovint considerat una subespècie de Leucocarbo atriceps, que habita l'illa Macquarie.